ຄາດວ່າ ອິນໂດເນເຊຍ ຈະສະໜັບສະໜຸນມຽນມາ ໃຫ້ເປັນປະທານກຸ່ມອາຊຽນ ໃນປີ 2014.
ລັດຖະມົນຕີຕ່າງປະເທດອິນໂດເນເຊຍ ຈະສະໜັນສະໜຸນມຽນມາ ໃຫ້ເປັນປະທານກຸ່ມອາຊຽນ ໃນປີ 2014.
ອົງການນຶ່ງຂອງສະຫະລັດກ່າວວ່າ ມີທ່າທາງວ່າອິນໂດເນເຊຍຈະສະໜັບສະໜຸນຄວາມ ພະຍາຍາມຂອງມຽນມາ ເພື່ອໃຫ້ໄດ້ເປັນປະທານຂອງສະມາຄົມກຸ່ມປະເທດໃນພາກ ພື້ນເອເຊຍຕາເວັນອອກສຽງໃຕ້ ຫລື ອາຊຽນ ໃນປີ 2014 ນັ້ນ ອົງການ Open Source Center ຊຶ່ງວິເຄາະລາຍງານຂ່າວຈາກນາໆຊາດກ່າວວ່າການ ວິເຄາະຂອງຕົນແມ່ນອິງຕາມຖ້ອຍຖະແຫລງຕ່າງໆຂອງທ່ານ Marty Natalegawa ລັດຖະມົນຕີຕ່າງປະເທດອິນໂດເນເຊຍ ທີ່ໄປຢ້ຽມຢາມມຽນມາໃນສັບປະດາແລ້ວນີ້ ຄວາມຄິດຄວາມເຫັນຂອງອິນໂດເນເຊຍແມ່ນມີນໍ້າໜັກຫລາຍເປັນພິເສດຍ້ອນບົດບາດ ຂອງອິນໂດເນເຊຍ ໃນຖານະເປັນປະທານຂອງກຸ່ມອາຊຽນໃນປີນີ້ ມີການອ້າງຄໍາເວົ້າຂອງທ່ານ Natalegawa ຢ່າງແຜ່ຫລາຍ ຫລັງຈາກການຢ້ຽມຢາມ ມຽນມາຂອງທ່ານ ຊຶ່ງທ່ານໄດ້ກ່າວວ່າ ມຽນມາໄດ້ທໍາຄວາມກ້າວໜ້າຢ່າງຫລວງຫລາຍ ໃນການຫັນປ່ຽນໄປສູ່ລະບອບປະຊາທິປະໄຕນັ້ນ ອົງການຂ່າວຝຣັ່ງ AFP ອ້າງຄໍາເວົ້າ ຂອງທ່ານ Natalegawa ທີ່ກ່າວຢູ່ໃນນະຄອນຫລວງຈາກາຕາໃນວັນອັງຄານມື້ນີ້ວ່າ ບັດ ນີ້ ທ່ານຮູ້ສຶກວ່າ ມີການສະໜັບສະໜຸນຢ່າງແຮງກ້າໃນບັນດາ 10 ປະເທດສະມາຊິກ ຕໍ່ ຄວາມພະຍາຍາມຂອງມຽນມາ ເພື່ອໃຫ້ໄດ້ເປັນປະທານຂອງກຸ່ມອາຊຽນນັ້ນ